पीयूष गोयल सोमवार को ग्रेटर नोएडा में इंडियन इलेक्ट्रीकल एंड इलेक्ट्रोनिक्स मैन्यूफैक्चरर्स एसोसिएशन (आईईईएमए-ईमा) द्वारा आयोजित ‘इंटीलेक्ट 2017 एंड डिस्ट्रीब्यूलेक’ कार्यक्रम में बोल रहे थे। ग्रेटर नोएडा के इंडिया एक्सपो सेंटर में इस प्रदर्शनी के उद्घाटन के बाद उन्होंने कहा कि स्मार्ट मीटर के लिए देश तैयार है। इसके लिए सभी राज्यों को तैयार कर लिया गया है। आने वाले दिनों में नये कनेक्शन देते समय सिर्फ स्मार्ट मीटर ही लगाये जाएंगे। यही नहीं मौजूदा सामान्य बिजली मीटरों की जगह भी स्मार्ट मीटर लगाये जाएंगे। देश के सभी 25 करोड़ घरों में स्मार्ट मीटर लगाने का एक बड़ा अभियान शुरू किया जाएगा।